Diari Oficial de la Generalitat Valenciana


Sumari del DOGV 7887, del 04-10-2016 (2016/7498)

Informe ambiental i territorial estratègic de les modificacions puntuals números 1 (zona residencial extensiva) i 2 (zona residencial extensiva aïllada en pla parcial l'Almúnia) de les normes subsidiàries de planejament.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/7498


Data del document
:   26-05-2016

Organisme emissor
:   Ajuntament del Ràfol d'Almúnia

Tipus de document
:   Anunci

Descriptors 

:   * Ràfol d'Almúnia , el
    * pla d'urbanisme
    * administració local

Informe ambiental i territorial estratègic de les modificacions puntuals números 1 (zona residencial extensiva) i 2 (zona residencial extensiva aïllada en pla parcial l'Almúnia) de les normes subsidiàries de planejament. [2016/7498]  
De conformitat amb l'article 51.7 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de les Modificacions Puntuals números 1 (zona residencial extensiva) i 2 (zona residencia extensiva aïllada en pla parcial l'Almúnia) de les Normes Subsidiàries de planejament del municipi, emès en sentit favorable per l'Ajuntament del Ràfol d'Almúnia mitjançant Resolució (Decret) de l'Alcaldia de data 26 de maig de 2016, del tenor literal següent:  
  
  
«Resolució d'Alcaldia  
Informe ambiental i territorial estratègic  
Expedient número: 145/2016  
Assumpte: avaluació ambiental i territorial estratègica per l'òrgan ambiental municipal.  
Procediment: aprovació de modificacions puntuals números 1 i 2 de les normes subsidiàries del municipi.  
José Vicente Rovira Ferrando, alcalde president de l'Ajuntament del Ràfol d'Almúnia, dicta en el dia de la data la següent resolució:  
  
Decret  
Informe ambiental i territorial estratègic  
1. Antecedents  
L'Ajuntament del Ràfol d'Almúnia va dictar resolució sobre la necessitat de sotmetre a avaluació ambiental i territorial estratègica les modificacions puntuals número 1 i 2 de les normes subsidiàries (endavant NNSS) de planejament del Ràfol d'Almúnia, mitjançant providència d'Alcaldia de data 25 d'abril de 2016.  
En la citada resolució de l'Alcaldia es va sol·licitar l'inici de l'avaluació ambiental i territorial estratègica (art. 49, 50 i concordants de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (endavant LOTUP) modificada per Llei 10/2015, de 29 de desembre, de Mesures Fiscals, de Gestió Administrativa i Financera i d'Organització de la Generalitat, i es van designar els òrgans municipals competents per a la tramitació d'aquesta de conformitat amb l'article 48 LOTUP, resultant els següents:  
  
- Òrgan promotor: l'alcalde.  
- Òrgan substantiu: el Ple.  
- Òrgan ambiental i territorial municipal: l'alcalde.  
  
2. Documentació formulada  
Per a iniciar tramitar l'avaluació ambiental i territorial estratègica municipal, en data 28 d'abril de 2016 s'ha expedit, únicament en format paper, el document inicial estratègic que a més a més inclou un esborrany de les modificacions puntuals números 1 (zona residencial extensiva) i 2 (zona residencial extensiva aïllada, en pla parcial l'Almúnia) de les NNSS del municipi, continuant-se el procediment d'acord amb el que s'estableixen als articles 46.3.a, 48.c.1., 49, 50 i 51.2.b de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
3. Planejament vigent  
El planejament municipal vigent són les normes subsidiàries (endavant NNSS) de planejament del Ràfol d'Almúnia, aprovades per la Comissió Territorial d'Urbanisme en data 27 de juliol de 1988. Per part de l'ajuntament està tramitant-se la revisió del pla general del municipi, que es troba en l'actualitat en la fase de document de referència emés per la Direcció General de Gestió del Medi Natural en data 17 de novembre de 2009.  
En la secció 2a, capítol IV, títol II d'aquelles NNSS es regula la Zona residencial extensiva, constituint aquesta un sòl urbà consolidat que es concentra únicament en la denominada com a urbanització Monte Pego, ubicada al nord-est del municipi del Ràfol d'Almúnia, limítrof amb els termes municipals de Pego i Dénia.  
Per la seua part, el pla parcial d'ordenació l'Almúnia va ser aprovat definitivament per la Comissió Territorial d'Urbanisme en sessió de data 27 de setembre de 1989 (exp. 1033/89). En el capítol II, títol III de les ordenances que regeixen el pla parcial d'ordenació l'Almúnia es regulen les normes particulars de la Zona residencial extensiva aïllada relatives al residencial l'Almúnia, ubicada al nord-est del municipi del Ràfol d'Almúnia, limítrof amb els termes municipals de Pego i Sagra.  
  
Les obres d'urbanització interior en ambdós zones no estan finalitzades, ni tampoc recepcionades aquestes ni les seues infraestructures per l'ajuntament.  
  
4. Objecte i justificació  
Detectada la problemàtica de l'existència de determinades parcel·les en sòl urbà que no arriben a la superfície mínima exigida per les NNSS del municipi per a la seua edificació i, amb l'única finalitat de clarificar la qüestió suscitada, es considera necessari i oportú procedir a les modificacions puntuals números 1 i 2 de les normes subsidiàries del Ràfol d'Almúnia; modificacions que, respectivament, afecten únicament i exclusivament l'ordenació detallada del sòl urbà tant en la Zona residencial extensiva, la qual es concentra únicament en la denominada urbanització Monte Pego, com en la Zona residencial extensiva aïllada del residencial l'Almúnia, i que consistiran bàsicament a introduir una excepció per a l'admissió de parcel·les inferiors al mínim edificable en cas de manifesta impossibilitat d'arribar a l'esmentat mínim per tractar-se de parcel·la residual o estar delimitades per algun element natural o artificial o per superfícies no edificables. L'efecte de les presents modificacions és el següent:   
1. Modificació puntual número 1 de les normes subsidiàries de planejament del Rafol d'Almúnia (zona residencial extensiva).  
La modificació puntual número 1, que afecta la Zona residencial extensiva (en urbanització Monte Pego), suposa l'addició d'un paràgraf a l'article 114.4 de les NNSS, i queda aquest article com segueix:  
  
«Seccio 2a. Zona residencial extensiva.  
[?]  
Article 114. Condicions de l'edificació  
1. Són d'aplicació les definicions de la secció 2a del capítol 3r d'aquest mateix títol.  
2. Les edificacions d'habitatge compliran les condicions d'habitabilitat de la secció 3a i les condicions generals dels serveis i instal·lacions de la secció 4a del capítol 3r d'aquest mateix títol.  
3. Les edificacions compliran el que estableix la secció 7a del capítol 3r d'aquest mateix títol quant a condicions particulars de l'edificació aïllada.  
4. Parcel·la mínima edificable, i edificabilitat per parcel·la.  
Tindrà una superfície mínima de 1.300 m² amb un front de parcel·la de 25 m.  
Modificacio número 1:  
Com a excepció a l'anterior podran admetre's parcel·les inferiors en cas de manifestar impossibilitat d'arribar a l'esmentat mínim - de superfície o de front de parcel·la- per qualsevol de les següents causes:  
a) Per tractar-se d'una ?parcel·la residual?, considerant-se com a tal, a aquests efectes, aquells terrenys urbans que encara quan no reunisquen totes les condicions dimensionals mínimes exigibles en la zona per a ser edificats, es troben rodejats en tot el seu perímetre d'edificacions, parcel·les edificades o parcel·les consolidades (registrades i cadastrades) en el moment de l'aprovació de la present modificació.  
b) Per estar delimitada per algun element natural o artificial així com per altres superfícies no edificables (séquies, camins, carrers, vies o espais públics, marges, zones verdes, zones de protecció o qualsevol altra que les normes subsidiàries determinen com a no edificable). S'entendrà que la delimitació es refereix a elements existents en el moment de l'aprovació de la present modificació, no a elements artificials que es pogueren construir amb posterioritat.  
L'edificabilitat màxima per parcel·la serà de 0,2 m²/m².  
5. Separació mínima a límits i a front de la parcel·la  
La separació mínima a límits de l'edificació serà de 3 m. La separació mínima a front de parcel·la serà de 3 m.  
6. Altura edificable màxima i nombre de plantes.  
L'altura màxima de l'edificació serà de set metres (7,00) corresponents a dos plantes, mesurada des del punt mig de la rasant fins a la cara inferior de l'últim forjat.  
[?]».  
2. Modificacio puntual número 2 de les normes subsidiaries de planejament del Ràfol d'Almúnia (pla parcial l'Almúnia, zona residencial extensiva aïllada).  
La modificació puntual número 2, que afecta les normes particulars de la zona residencial extensiva aïllada (en residencial l'Almúnia), suposa l'addició d'un paràgraf a l'article 91 de les esmentades ordenances, i queda aquest article com segueix:  
  
«Capítol II. Normes particulars de la zona residencial extensiva aïllada.  
[?]  
Article 91. Condicions particulars de l'edificació  
- Tipologia: serà la d'edificació aïllada.  
- Parcel·la mínima edificable: tindrà una superfície mínima de 800 m² amb un front de façana de 15 m.  
Tota edificació quedarà necessàriament vinculada a una superfície, com a mínim de 800 m² i no podran segregar-se superfícies d'aquesta que la facen incomplir aquest aspecte.  
Modificació número 2:  
Com a excepció a l'anterior podran admetre's parcel·les inferiors en cas de manifestar impossibilitat d'arribar a l'esmentat mínim ?de superfície o de front de parcel·la- per qualsevol de les següents causes:  
a) Per tractar-se d'una ?parcel·la residual?, considerant-se com a tal, a aquests efectes, aquells terrenys urbans que encara quan no reunisquen totes les condicions dimensionals mínimes exigibles en la zona per a ser edificats, es troben rodejats en tot el seu perímetre d'edificacions, parcel·les edificades o parcel·les consolidades (registrades i cadastrades) en el moment de l'aprovació de la present modificació.  
b) Per estar delimitada per algun element natural o artificial així com per altres superfícies no edificables (séquies, camins, carrers, vies o espais públics, marges, zones verdes, zones de protecció o qualsevol altra que les normes subsidiàries o el propi pla determinen com a no edificable). S'entendrà que la delimitació es refereix a elements existents en el moment de l'aprovació de la present modificació, no a elements artificials que es pogueren construir amb posterioritat.  
  
- Altura màxima i nombre de plantes: queden regulats ambdós aspectes en els articles 15, 45 i 84 d'aquestes normes urbanístiques.  
- Edificabilitat neta sobre parcel·la: l'índex d'edificabilitat neta sobre parcel·la serà de zero vint metres quadrats de sostre, per metre quadrat de parcel·la (0,20 m²/m²) com a màxim.  
- Separacions a límits i a façanes: tota edificació tindrà una separació o reculada des de l'alineació oficial del carrer, igual o major a 3 m i no es permetrà cap tipus de vol sobre aquesta dimensió considerada com a mínima.  
A límits: mínim 3 metres.  
- Aparcament garatges.  
Serà d'aplicació allò disposat en el capítol II, secció 7 de les presents normes urbanístiques.  
- Configuració: es podrà inscriure en la parcel·la un cercle de 20 m diàmetre.  
- Serà obligatòria la plantació d'un arbre per cada 400 m² de parcel·la o fracció (preferentment: pins, carrasques, garrofers, oliveres) d'almenys tres metres d'altura.  
[?]».  
  
5. Possibles efectes sobre el medi ambient  
No es produirà cap efecte sobre el medi ambient o sobre elements estratègics del territori. Les modificacions proposades de les normes subsidiàries de planejament no presenten afeccions sobre el medi ambient, ja que únicament es regulen aspectes formals i funcionals de les parcel·les ja existents en sòl urbà.  
  
6. Consultes  
S'ha seguit el procediment per a consultes per termini mínim de 20 dies hàbils establit en l'article 51.1 de la LOTUP en el que, tractant-se de modificacions referents a ordenació detallada, que únicament afecten una qüestió de normativa i de competències exclusivament locals, sense afectar les d'altres administracions públiques, tant les consultes com els informes s'han efectuat sols als serveis tècnics municipals del propi ajuntament.  
No existeixen, per un altre costat, persones interessades concretes a les quals s'haja hagut de sotmetre a consulta la documentació corresponent.  
I resultant que, després del tràmit de consultes, no s'han rebut informes ni al·legacions respecte d'això i, per tant, cap publicitat d'aquests s'ha requerit efectuar.  
  
7. Valoració dels possibles efectes sobre el medi ambient  
Conforme a allò estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII de l'esmentada llei, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 de la LOTUP.  
L'Ajuntament del Ràfol d'Almúnia, mitjançant providència d'Alcaldia dictada en data 25 d'abril de 2016, va disposar designar com a òrgan ambiental i territorial municipal del propi ajuntament l'alcalde d'aquest, de conformitat amb la reforma introduïda en la LOTUP per la Llei 10/2015, de 29 de desembre. Així mateix, en el document inicial estratègic s'estableix:  
«[?]  
7. Motivacio d'aplicació del procediment simplificat d'avaluacio ambiental i territorial estratègica.  
Pels motius exposats, l'absència de canvi en la planificació i el seu contingut de mera modificació menor de les NNSS de planejament del municipi així com el seu nul impacte ambiental i territorial, motiven que la seua tramitació no estiga subjecta al procediment ordinari d'avaluació ambiental i territorial estratègica i, en canvi, sí es considere com a un dels supòsits de tramitació simplificada d'aquesta esmentat a l'article 46.3.a de la LOTUP. [?]».  
Tenint en compte l'anterior, l'Ajuntament del Ràfol d'Almúnia, mitjançant providència d'Alcaldia de data 28 d'abril de 2016, per la qual s'admet a tràmit el document d'inici, va disposar tramitar l'avaluació ambiental i territorial estratègica per al procediment simplificat de l'article 46.3.a de la LOTUP.  
I quant als possibles efectes sobre el medi ambient, en el propi document inicial estratègic es recull:  
«[?]  
5. Possibles efectes sobre el medi ambient i sobre els elements estratègics del territori.  
No es produirà cap efecte sobre el medi ambient o sobre elements estratègics del territori, diferents dels que pogueren existir i derivar de la normativa urbanística actual. Que en qualsevol cas i ja que es tracta de la regulació d'aspectes formals i funcionals de les parcel·les ja existents, en el sòl urbà, entenem nuls. [?]».  
En conseqüència, de la valoració efectuada pel serveis tècnics municipals del propi ajuntament es conclou que les modificacions puntuals números 1 i 2 de les NNSS que es proposen, no presenten afeccions ni tenen efectes significatius sobre el medi ambient i el territori.   
  
  
8. Consideracions jurídiques  
L'avaluació ambiental i estratègica és l'instrument de prevenció establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
La dita directiva s'incorpora al dret intern espanyol mitjançant Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el text refós de la Llei del Sòl i Rehabilitació Urbana, estableix en el seu article 22.1 que els instruments d'ordenació territorial i urbanística estan sotmesos a avaluació ambiental de conformitat amb allò previst en la legislació d'avaluació ambiental.  
  
  
  
9. Òrgan competent  
L'Alcaldia de l'Ajuntament del Ràfol d'Almúnia és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP).  
  
10. Resolució  
Segons estableix l'article 51 de la LOTUP i considerant, d'acord amb els criteris de l'annex VIII de la mateixa llei, que les modificacions puntuals números 1 i 2 de les NNSS de planejament del Ràfol d'Almúnia avaluades s'incardinen sense problema en l'estratègia territorial de la Comunitat Valenciana, ja que els seus efectes són merament locals, sense cap transcendència en altres instruments de planificació territorial o sectorial del municipi; i que no tenen efectes significatius sobre el medi ambient i el territori, i se sotmeten al procediment d'avaluació ambiental i territorial estratègica simplificat.  
  
  
D'acord amb allò exposat, es resol:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègic de les modificacions puntuals números 1 i 2 de les normes subsidiàries de planejament del Ràfol d'Almúnia, d'acord amb els criteris de l'annex VIII de la LOTUP, per no tindre efectes significatius sobre el medi ambient, i corresponent continuar la tramitació de les modificacions de les NNSS conforme a l'article 51 de la LOTUP i el capítol III del títol III del llibre I de la mateixa llei (arts. 57 i concordants).   
  
  
Segon. Comunicar la present resolució al Ple de la corporació, com a òrgan substantiu, als efectes de continuar el procediment d'aprovació de les modificacions puntuals de les NNSS conforme al capítol següent de la LOTUP.  
  
Tercer. Fer saber als interessats que contra la present resolució, per no ser un acte definitiu en via administrativa, no es pot interposar cap recurs, sense perjudici dels que, si escau, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si escau, d'aprovació del pla o programa.  
  
Quart. Publicar aquesta resolució en el Diari Oficial de la Comunitat Valenciana.  
  
Cinqué. De conformitat amb l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada del pla o programa (o de modificació d'aquest, com és en aquest cas).»  
  
El Ràfol d'Almúnia, 26 de maig de 2016.- L'alcalde president: José Vicente Rovira Ferrando.